พล.ต.ท.อดุลย์ แสงสิงแก้ว ผู้บัญชาการตำรวจภูธรภาค9 ในฐานะ ผบ.ศปก.ตร.สน.เปิดเผยถึงความคืบหน้าคดีวางระเบิดกลางใจเมืองหาดใหญ่ ว่า คดีมีความคืบหน้าไปพอสมควร โดยมีการสอบพยานไปแล้ว 113 ราย และมีการควบคุมตัวผู้ต้องสงสัยไว้ 13 คน แต่ไม่สามารถบอกได้ว่าจะสรุปคดีได้เมื่อไร เพราะต้องหาพยานหลักฐานเพิ่มเพื่อสาวไปถึงกลุ่มผู้ลงมือและสั่งการแหล่งข่าวในชุดสืบสวน กล่าวว่า ผู้ต้องสงสัยที่ถูกควบคุมตัวมี 6 คน ที่มีพยานบุคคลสามารถชี้ตัวได้ว่าเดินทางเข้ามาก่อนเกิดเหตุและหลังเกิดเหตุ โดยเฉพาะที่จุดข้างห้างโอเดียนช็อปปิ้งมอลล์ ซึ่งมีพ่อค้าแม่ค้าที่ขายของในบริเวณดังกล่าวเห็นผู้ต้องสงสัย 6 คน เดินทางมาบริเวณที่เกิดเหตุหลายครั้ง แม้กระทั่งวันเกิดเหตุก็มีคนเห็นคนร้ายในจำนวน 6 คน ขี่รถจักรยานยนต์ออกไป ก่อนจะเกิดเหตุระเบิดขึ้นที่สำคัญตอนนี้ในทางสอบสวนคนร้ายที่ลงมือปฏิบัติการก่อเหตุมีความเชื่อมโยงกับกลุ่มของ นายอดุลย์มุณี ซึ่งเป็น 1 ใน 50 คนร้ายที่ ศปก.ตร.สน.มีหมายจับ และมีค่าหัวนำจับ 5 แสนบาท เพราะก่อนหน้าที่จะเกิดเหตุมีพยานเห็นนายอดุลย์อยู่ในที่เกิดเหตุหลายครั้ง ทั้งก่อนและหลังเกิดเหตุ โดยเฉพาะจุดที่หน้าห้างโอเดียนช็อปปิ้งมอลล์
คดีวางระเบิดกลางใจเมืองหาดใหญ่มีการสอบพยานไปแล้วกี่ราย 
113 ราย